চীনা কোম্পানি হিক ভিশন তাদের বিভিন্ন প্রযুক্তি পণ্য বাংলাদেশের বাজারে সরবারাহ করছে অনেকে আগে থেকেই। বিশ্বব্যাপী হিক ভিশন পণ্যের বাজার হিসেব করলে বাংলাদেশের নাম প্রথম কয়েকটি দেশের মধ্যেই থাকে বলে জানান সদ্য বাংলাদেশে সফরে আসা হিক ভিশনের সাউথ এশিয়ার বিপনন বিভাগের প্রধান টনিক ডিউ। তিনি আরো জানান,বাংলাদেশে তিনি দ্বিতীয়বারের মতো সফরে এসেছেন। আর আগেও তিনি এক্সেল টেকনোলজির আমন্ত্রণে এসেছিলেন। বাংলাদেশে হিক ভিশনের প্রযুক্তি পণ্যের চাহিদা, মার্কেট গ্রোথ সম্পর্কে টনিক ডিউ এর কাছে জানতে চাইলে তিনি বলেন, ‘প্রযুক্তিপণ্যের মার্কেট হিসেবে বাংলাদেশ অন্যতম গুরুত্বপূর্ণ একটি মার্কেট। বর্তমানে বাংলাদেশ তামিল নাড়ু ও চেন্নাইয়ের সঙ্গে প্রতিযোগিতা করছে। শুধু তা-ই নয়, বিশ্ব বাজারের সঙ্গেও প্রতিযোগিতা করছে বাংলাদেশ।’ তিনি আরো বলেন,‘বাংলাদেশের ইকোনোমিক গ্রোথ, জনসংখ্যার দিক থেকেও এটি একটি গুরুত্বপূর্ণ প্রযুক্তির বাজার। এখানে প্রতিবছর ৬০ শতাংশ হারে প্রযুক্তিপণ্যের চাহিদা বাড়ছে।’